আবার হারল কেকেআর, প্লে অফ এখন স্বপ্ন

কলকাতা: কেকেআরের এ মরসুমে সবথেকে ধারাবাহিক ব্যাটার কে?

অঙ্গকৃশ রঘুবংশী।

১৯৯ তাড়া করতে গিয়ে তিনি কখন নামলেন?

নয় নম্বরে।

আরও পড়ুন: বিধ্বংসী শুভমান গিল, কলকাতার লক্ষ্য ১৯৯

ম্যাচের শেষে নাইট অধিনায়ক অজিঙ্ক্য রাহানে যুক্তি দিলেন যে রান রেটের কথা মাথায় রেখে রঘুবংশীকে পরে পাঠানো হয়েছে। এই যদি টিম ম্যানেজমেন্টের চিন্তাভাবনা হয় তাহলে এ মরসুমে কলকাতার জন্য আর কিছু পড়ে নেই।

গত বছর গৌতম গম্ভীর মেন্টর হয়ে এসে প্রথম যে কাজটা করেছিলেন সেটা হল একটা প্রথম ১১ দাঁড় করানো। এ মরসুমে সেটাই হচ্ছে না। পিচ কেমন ব্যবহার করবে সেই অ্যাসেসমেন্টও এই ম্যানেজমেন্টের কেউ করতে পারছে না। অভিষেক নায়ার এসেছেন তিনি যদি কিছু করতে পারেন।

আন্দ্রে রাসেলকে আর কতদিন খেলিয়ে যাবে কলকাতা? রশিদ খানের বলের কোনটা কোনদিকে ঘুরবে তার হদিশই নেই তাঁর কাছে। স্টাম্পড আউট হলেন শিশুদের মতো। বিজ্ঞাপনের মুখ বলে দিনের পর দিন টানার কোনও মানে হয় না৷

৩৯ রানে হারল কেকেআর। প্লে অফের রাস্তা আরও কঠিন নয়, প্রায় অসম্ভব হয়ে পড়ল। গত বছরের চ্যাম্পিয়ন দলের কী দুরবস্থা। দল তো প্রায় একই রয়েছে, একজন গৌতম গম্ভীর না থাকা এত ম্যাটার করছে?

দেখুন অন্য খবর

Powered by how to embed a youtube video and mga casino without swedish license